CELEX: 52015PC0486
Language: sl
Date: 2015-09-30
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za takojšnje proračunske ukrepe v okviru evropske agende o migracijah

EVROPSKA KOMISIJA
            Bruselj, 30.9.2015
            COM(2015) 486 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za takojšnje proračunske ukrepe v okviru evropske agende o migracijah
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.
            
            
               Komisija je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelka odhodkov Varnost in državljanstvo (razdelek 3), zato v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
                predlaga uporabo instrumenta prilagodljivosti. Uporabljen naj bi bil znesek v višini 66,1 milijona EUR nad zgornjo mejo razdelka 3 večletnega finančnega okvira, namenjen pa je za financiranje podpore za ukrepe za obvladovanje begunske krize.
            
            
               Odobritve plačil, ki ustrezajo predlagani uporabi instrumenta prilagodljivosti, znašajo 52,9 milijona EUR v letu 2016 in 13,2 milijona EUR v letu 2017.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za takojšnje proračunske ukrepe v okviru evropske agende o migracijah
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
               , zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Člen 11 Uredbe Sveta 1311/2013 o večletnem finančnem okviru za obdobje 2014–2020
                  4
                uvaja instrument prilagodljivosti v višini do 471 milijonov EUR (v cenah iz leta 2011) letno.
            
            
               (2)Potem ko je preučila vse možnosti za prerazporeditev odobritev v okviru zgornje meje odhodkov razdelka Varnost in državljanstvo (razdelek 3), Komisija predlaga uporabo instrumenta prilagodljivosti za znesek 66,1 milijona EUR za financiranje ukrepov na področju migracij.
            
            
               (3)Odobritve plačil, ki ustrezajo predlagani uporabi instrumenta prilagodljivosti, znašajo 52,9 milijona EUR v letu 2016 in 13,2 milijona EUR v letu 2017 –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Evropske unije za proračunsko leto 2015 se uporabi instrument prilagodljivosti, da se odobritve za prevzem obveznosti povečajo za 66,1 milijona EUR nad zgornjo mejo odhodkov razdelka Varnost in državljanstvo (razdelek 3).
            
            
               Ta znesek se uporabi za financiranje ukrepov za obvladovanje begunske krize.
            
            
               Odobritve plačil, ki ustrezajo predlagani uporabi instrumenta prilagodljivosti, znašajo 52,9 milijona EUR v letu 2016 in 13,2 milijona EUR v letu 2017.
            
         
         
            
               Člen 2
            
            
               Ta sklep se objavi v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  UL C 373, 20.12.2013, str. 1.
               
               
                  
                     (3)
                  UL C 373, 20.12.2013, str. 1.
               
               
                  
                     (4)
                  UL L 347, 20.12.2013, str. 884.